Pasiūlymas Tarybos sprendimas dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo /* KOM/2007/0467 galutinis */





[pic] | EUROPOS BENDRIJŲ KOMISIJA | Briuselis, 10.8.2007 KOM(2007) 467 galutinis Pasiūlymas TARYBOS SPRENDIMAS dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo (pateikta Komisijos) AIŠKINAMASIS MEMORANDUMAS 2007 m. vasario 27 d. Europos Sąjunga nusprendė pradėti konsultacijas su Fidžio Salų Respublika pagal AKR ir EB partnerystės susitarimo, toliau vadinamo Kotonu susitarimu, 96 straipsnį. Šis sprendimas priimtas dėl to, kad 2006 m. gruodžio 5 d. Fidžyje įvykdytu kariniu perversmu buvo pažeisti trys esminiai Kotonu susitarimo 9 straipsnyje nurodyti veiksniai, susiję su žmogaus teisėmis, demokratijos principais ir teisine valstybe. Po ES ir Fidžio svarbių parengiamųjų kontaktų 2007 m. balandžio 18 d. pradėtos oficialios konsultacijos pagal Kotonu susitarimo 96 straipsnį ir Vystomojo bendradarbiavimo priemonės 37 straipsnį. Susitikimas buvo konstruktyvus, orientuotas į ateitį, ir suteikė galimybę atvirai apsikeisti požiūriais. Jame dalyvavo trys Fidžio laikinosios vyriausybės atstovai, kurie galėjo išdėstyti laikinosios vyriausybės požiūrį. Be to, Fidžis pateikė raštišką pranešimą, į kurį ES atsižvelgė. Konsultacijose taip pat dalyvavo AKR šalių ambasadorių grupė ir AKR sekretoriato atstovai. Fidžio laikinoji vyriausybė susitikime patvirtino šiuos įsipareigojimus, susijusius su trimis pagrindiniais veiksniais. A. Pagarba demokratijos principams Įsipareigojimas Nr. 1 Laisvi ir sąžiningi parlamento rinkimai turi įvykti per 24 mėnesius nuo 2007 m. kovo 1 d., atsižvelgiant į Ramiojo vandenyno salų forumo sekretoriato paskirtų nepriklausomų vertintojų vertinimo išvadas. Pasirengimas rinkimams ir jų vykdymas turi būti bendrai stebimas, pritaikomas ir, prireikus, peržiūrimas, remiantis bendrai sutartais orientaciniais tikslais. Tam būtina: - kad iki 2007 m. birželio 30 d. laikinoji vyriausybė priimtų tvarkaraštį, kuriame nustatytų įvairių veiksmų, kurių reikia imtis rengiantis naujiems parlamento rinkimams, užbaigimo datas; - kad tvarkaraštyje būtų numatytos gyventojų surašymo, rinkimų apygardų ribų nustatymo ir rinkimų reformos datos; - kad rinkimų apygardų ribos būtų nustatomos ir rinkimų reforma vykdoma laikantis Konstitucijos; - laikantis Konstitucijos imtis priemonių rinkimų biuro funkcionavimui užtikrinti, įskaitant rinkimų stebėtojo paskyrimą iki 2007 m. rugsėjo 30 d.; - kad viceprezidentas būtų paskirtas laikantis Konstitucijos. Įsipareigojimas Nr. 2 Laikinoji vyriausybė, priimdama svarbias teisėkūros, fiskalinės ar kitų politikos sričių iniciatyvas ir pakeitimus, turi atsižvelgti į konsultacijų su pilietine visuomene ir kitomis susijusiomis šalimis rezultatus. B. Teisinė valstybė Įsipareigojimas Nr. 1 Laikinoji vyriausybė įsipareigoja dėti visas pastangas, kad būtų užkirstas kelias saugumo agentūrų įbauginimo tikslu daromiems pareiškimams. Įsipareigojimas Nr. 2 Laikinoji vyriausybė įsipareigoja laikytis 1997 m. Konstitucijos ir užtikrinti įprastą ir nepriklausomą konstitucinių institucijų, tokių kaip Fidžio žmogaus teisių komisijos, Viešosios tarnybos komisijos, Konstitucinių tarnybų komisijos, funkcionavimą. Turi būti garantuota esminė Didžiosios vadovų tarybos nepriklausomybė ir užtikrintas jos funkcionavimas. Įsipareigojimas Nr. 3 Turi būti gerbiama visiška teismų nepriklausomybė, teismams leidžiama laisvai dirbti, o jų sprendimus turi gerbti visos susijusios šalys, visų pirma: - laikinoji vyriausybė turi iki 2007 m. liepos 15 d. paskirti tribunolą, remdamasi Konstitucijos 138 skyriaus 3 dalimi; - nuo šiol teisėjai turi būti skiriami ir (arba) atleidžiami griežtai laikantis Konstitucijos nuostatų ir procedūrinių taisyklių. Karinės institucijos, policija ir laikinoji vyriausybė negali jokia forma kištis į teisminį procesą ir privalo išlaikyti visišką pagarbą teisininko profesijai. Įsipareigojimas Nr. 4 Visos baudžiamosios su korupcija susijusios bylos turi būti nagrinėjamos tinkamais teisminiais kanalais ir bet kokie kiti organai, kurie gali būti įsteigti įtariamiems korupcijos atvejams tirti, turi veikti nepažeisdami Konstitucijos nuostatų. C. Žmogaus teisės ir pagrindinės laisvės Įsipareigojimas Nr. 1 Laikinoji vyriausybė įsipareigoja imtis visų reikiamų priemonių, kad bet kokie kaltinimai žmogaus teisių pažeidimu būtų tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų. Įsipareigojimas Nr. 2 Laikinoji vyriausybė ketina 2007 m. gegužės mėn. panaikinti nepaprastosios padėties potvarkius, jei nekils grėsmės nacionaliniam saugumui, viešajai tvarkai ir žmonių saugumui. Įsipareigojimas Nr. 3 Laikinoji vyriausybė įsipareigoja užtikrinti, kad Fidžio žmogaus teisių komisija galėtų veikti visiškai nepriklausomai ir laikydamasi Konstitucijos. Įsipareigojimas Nr. 4 Užtikrinti pagarbą žodžio ir žiniasklaidos laisvei visomis formomis, kaip numatyta Konstitucijoje. D. Įsipareigojimų vykdymo kontrolė Įsipareigojimas Nr. 1 Laikinoji vyriausybė įsipareigoja palaikyti reguliarų dialogą, siekiant sudaryti sąlygas tikrinti daromą pažangą, ir teikti ES ir EB institucijoms bei jų atstovams galimybę nevaržomai gauti informaciją visais klausimais, susijusiais su žmogaus teisėmis, taikiu demokratijos atkūrimu ir teisine valstybe. Įsipareigojimas Nr. 2 Laikinoji vyriausybė įsipareigoja visiškai bendradarbiauti su galimomis ES ir EB misijomis daromai pažangai stebėti ir jai įvertinti. Įsipareigojimas Nr. 3 Laikinoji vyriausybė įsipareigoja kas tris mėnesius, pradedant 2007 m. birželio 30 d., siųsti ataskaitas apie pažangą, daromą įgyvendinant pagrindinius Kotonu susitarimo veiksnius ir įsipareigojimus. Pažymėtina, kad tam tikri klausimai gali būti veiksmingai išspręsti tik laikantis pragmatiško požiūrio, atsižvelgiant į šių dienų realijas ir orientuojantis į ateitį. ________ Jei laikinoji vyriausybė laikysis šių įsipareigojimų, konstitucinė demokratija bus atkurta iki 2009 m. kovo 1 d. Esant tokioms aplinkybėms ginkluotosios pajėgos sugrįš prie Konstitucija joms suteikto vaidmens ir susilaikys nuo bet kokio neteisėto kišimosi į šalies politiką. Atsižvelgdama į partnerystės dvasią, kuria grindžiamas Kotonu susitarimas, svarbius Fidžio prisiimtus įsipareigojimus bei teigiamus konsultacijų rezultatus, ES pareiškė esanti pasiruošusi paremti pereinamojo laikotarpio per ocesą. Visų pirma ES ir toliau stiprins dialogą su Fidžio laikinąja vyriausybe, siekdama užtikrinti kuo spartesnį grįžimą prie demokratijos ir teisinės valstybės bei pagarbos žmogaus teisėms principų laikymosi. Be pagarbos šioms vertybėms neįmanomas visiškas bendradarbiavimo su Fidžiu normalizavimas. Dialogas bus plėtojamas siekiant padėti sukurti ilgalaikę demokratinės politikos tvarką ir spręsti Fidžio „valstybės perversmų tradicijos“ keliamas problemas, kad šalyje įsigalėtų demokratija ir stabilumas – jie būtini žmogaus orumui ir optimalioms tvarios plėtros sąlygoms apsaugoti. ES taip pat toliau stiprins dialogą ir bendradarbiavimą Fidžio klausimu su Ramiojo vandenyno šalių forumu ir jo valstybėmis narėmis. Ramiojo vandenyno šalių forumas vaidina esminį vaidmenį sprendžiant Fidžio krizę. ES pareiškė esanti pasiruošusi atidžiai stebėti pokyčius, remdamasi Fidžio prisiimtais įsipareigojimais dėl stebėsenos ir tikrinimo. ES tikrins pažangą, daromą įgyvendinant šiuos įsipareigojimus. Šioje situacijoje ypač svarbu, kad būtų neatidėliotinai imamasi priemonių siekiant, jog patikimi rinkimai įvyktų ne vėliau kaip 2009 m. kovo 1 d. Pasibaigus konsultacijoms, atsižvelgdama į lig šiol teigiamus dialogo rezultatus, Komisija siūlo priimti tinkamas priemones pagal Kotonu susitarimo 96 straipsnio 2 dalies c punktą ir Vystomojo bendradarbiavimo priemonės 37 straipsnį, kaip išdėstyta pridedamame sprendime. Siūlomomis priemonėmis siekiama paremti pereinamąjį procesą, kuris, kaip pripažįstama, jau davė tam tikrų teigiamų rezultatų, tuo pačiu motyvuojant laikinąją vyriausybę tvirtai siekti pažangos dėl esminių Kotonu susitarimo veiksnių. Stebėsenos laikotarpiu su Fidžio valdžios institucijomis bus palaikomas tvirtesnis politinis dialogas siekiant įvertinti pažangą, daromą dėl esminių Kotonu susitarime nurodytų veiksnių. Jei įsipareigojimų įgyvendinimas paspartėtų, arba atvirkščiai, sulėtėtų, sustotų ar būtų atsisakyta jų siekti, ES pasilieka teisę pakoreguoti tinkamas priemones, priimdama naują Tarybos sprendimą, kuris pakeistų šį siūlomą sprendimą. Atsižvelgdama į tai, kas išdėstyta pirmiau, ir remdamasi Vystomojo bendradarbiavimo priemonės 3 ir 37 straipsniais bei Kotonu susitarimo 9 ir 96 straipsniais, Komisija siūlo Tarybai užbaigti konsultacijas su Fidžio Salų Respublika ir priimti pridedamą sprendimą. Pasiūlymas TARYBOS SPRENDIMAS dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 2000 m. birželio 23 d. Kotonu pasirašytą[1] ir 2005 m. birželio 25 d. Liuksemburge peržiūrėtą AKR ir EB partnerystės susitarimą[2], ypač į jo 96 straipsnį, atsižvelgdama į vidinį susitarimą dėl priemonių, kurių turi būti imamasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą[3], ypač į jo 3 straipsnį, atsižvelgdama į Vystomojo bendradarbiavimo priemonę[4], ypač į jos 37 straipsnį, atsižvelgdama į Komisijos pasiūlymą, kadangi: (1) Buvo pažeisti esminiai Kotonu susitarimo 9 straipsnio veiksniai. (2) Buvo pažeistos Vystomojo bendradarbiavimo priemonės 3 straipsnyje pateikiamos vertybės. (3) 2007 m. balandžio 18 d. pradėtos oficialios konsultacijos su AKR šalimis ir Fidžio Salų Respublika pagal Kotonu susitarimo 96 straipsnį ir Vystomojo bendradarbiavimo priemonės 37 straipsnį, kurių metu Fidžio valdžios institucijos prisiėmė konkrečių įsipareigojimų ištaisyti Europos Sąjungos nurodytas problemas ir juos įgyvendinti. (4) Pagal kai kuriuos pirmiau minėtus įsipareigojimus buvo imtasi svarbių iniciatyvų, tačiau dar reikia įgyvendinti daug svarbių įsipareigojimų, susijusių su esminiais Kotonu susitarime ir Vystomojo bendradarbiavimo priemonėje nustatytais veiksniais, NUSPRENDĖ: 1 straipsnis Konsultacijos su Fidžio Salų Respublika pagal Kotonu susitarimo 96 straipsnį ir Vystomojo bendradarbiavimo priemonės 37 straipsnį užbaigiamos. 2 straipsnis Pridedamame rašte pateikiamos priemonės priimamos kaip tinkamos priemonės pagal Kotonu susitarimo 96 straipsnio 2 dalies c punktą ir Vystomojo bendradarbiavimo priemonės 37 straipsnį. 3 straipsnis Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje . Sprendimas galioja 24 mėnesius nuo jo priėmimo Taryboje dienos. Jis turi būti reguliariai bent kartą per šešis mėnesius peržiūrimas. Priimta Briuselyje Tarybos vardu Pirmininkas PRIEDAS Rašto projektas J. E. Ratu Josefa ILOILOFidžio Salų Respublikos PrezidentasSuvaFidžis Jūsų Ekscelencija, Europos Sąjunga Kotonu susitarimo 9 straipsnio ir Vystomojo bendradarbiavimo priemonės 3 straipsnio nuostatas laiko labai svarbiomis. AKR ir EB partnerystė grindžiama esminiais Kotonu susitarime nustatytais veiksniai, kurių esmė – pagarba žmogaus teisėms, demokratijos principams ir teisinei valstybei, ir kurie sudaro mūsų santykių pagrindą. 2006 m. gruodžio 11 d. Europos Sąjungos Taryba pasmerkė Fidžyje įvykdytą karinį perversmą. Remdamasi Kotonu susitarimo 96 straipsniu ir atsižvelgdama į tai, kad 2006 m. gruodžio 5 d. įvykdytu kariniu perversmu buvo pažeisti esminiai šio Susitarimo 9 straipsnyje nustatyti veiksniai, ES pakvietė Fidžį pradėti konsultacijas siekiant, kaip numatyta Susitarime, nuodugniai išnagrinėti situaciją ir, jei reikia, imtis priemonių jai ištaisyti. Oficiali šių konsultacijų dalis prasidėjo Briuselyje 2007 m. balandžio 18 d. Fidžio laikinoji vyriausybė pagal 2007 m. balandžio 18 d. pranešimą, kuriame išdėstytos 2006 m. gruodžio 5 d. įvykdyto karinio perversmo priežastys, supažindino su pokyčiais šalyje po karinio perversmo ir laikinosios vyriausybės programa pereinamuoju laikotarpiu. ES atsižvelgė į 2007 m. balandžio 18 d. laikinosios vyriausybės ES skirtą pranešimą. ES teigiamai vertina tai, jog laikinoji vyriausybė patvirtino esminius įsipareigojimus, susijusius su žmogaus teisėmis ir pagrindinėmis laisvėmis, pagarba demokratiniams principams ir teisinei valstybei, kaip pažymima toliau, ir pasiūlė priemones jiems įgyvendinti. Fidžis taip pat sutiko glaudžiai bendradarbiauti vykdant įsipareigojimų įgyvendinimo priežiūrą ir tikrinimą. Daugelis konsultacijomis prisiimtų įsipareigojimų bus įgyvendinami per ilgesnį laikotarpį, todėl jų įgyvendinimą reikia įdėmiai stebėti ir tikrinti. ES pažymi, kad, atsižvelgiant į tai, jog patikimi visuotiniai rinkimai buvo surengti dar neseniai – tik 2006 m. gegužės mėn., taip pat atsižvelgiant į ES rinkimų stebėjimo misijos išvadas ir rekomendacijas, visų pirma ES vyriausiojo stebėtojo Europos Parlamento nario Istvan Szent-Ivanyi galutinę ataskaitą, ES laikosi nuomonės, jog nauji patikimi rinkimai gali būti surengti iki sutarto termino 2009 m. vasario 28 d. ES pabrėžia, kad svarbu kuo greičiau ir visiškai laikytis sutartų priede pateikiamų įsipareigojimų. ES pažymi, kad, remdamasi sutartais įsipareigojimais, laikinoji vyriausybė 2007 m. gegužės 31 d. panaikino nepaprastosios padėties potvarkius ir 2007 m. birželio 19 d. priėmė Ramiojo vandenyno salų forumo nepriklausomų rinkimų ekspertų išvadas ir rekomendacijas. Atsižvelgdama į partnerystės dvasią, kuria grindžiamas Kotonu susitarimas, ir teigiamus konsultacijų rezultatus, ES pareiškė esanti pasiruošusi paremti Fidžio įsipareigojimų įgyvendinimą. ES priėmė šias tinkamas priemones pagal pataisyto Kotonu susitarimo 96 straipsnio 1 dalies c punktą ir Vystomojo bendradarbiavimo priemonės 37 straipsnį: - gali būti tęsiama humanitarinė pagalba ir tiesioginė parama pilietinei visuomenei; - gali būti tęsiama jau vykdoma ir (arba) rengiama bendradarbiavimo veikla, visų pirma pagal 8-ąjį ir 9-ąjį EPF; - gali būti vykdoma 9-ojo EPF laikotarpio pabaigos peržiūra; - gali būti vykdoma bendradarbiavimo veikla, kuri padėtų grįžti prie demokratijos ir pagerinti valdymą, išskyrus labai išskirtines aplinkybes; - gali būti tęsiamas cukraus reformos 2006 m. lydimųjų priemonių įgyvendinimas. 2007 m. birželio 19 d. Fidžis techniniu lygmeniu pasirašė finansavimo susitarimą. Pažymėtina, kad finansavimo susitarime numatyta sustabdymo sąlyga; - 2007 m. birželio 19 d. laikinoji vyriausybė priėmė 2007 m. birželio 7 d. Ramiojo vandenyno salų forumo nepriklausomų rinkimų ekspertų ataskaitą – tai atitinka 2007 m. balandžio 18 d. laikinosios vyriausybės ir ES susitarimo įsipareigojimą Nr. 1. Todėl gali būti tęsiamas daugiametės cukraus reformos 2008–2010 m. lydimųjų priemonių orientacinės programos rengimas, siekiant jos pasirašymo; - Šalies strategijos dokumento ir 10-ojo EPF Nacionalinės orientacinės programos, apimančios orientacinį finansinį paketą, užbaigimas, pasirašymas techniniu lygmeniu ir įgyvendinimas, bei galimas skatinamosios dalies, sudarančios 25 % finansinio paketo sumos, skyrimas priklausys nuo prisiimtų įsipareigojimų žmogaus teisių ir teisinės valstybės srityje laikymosi: visų pirma laikinoji vyriausybė turi laikytis Konstitucijos; turi būti visiškai gerbiama teismų nepriklausomybė; kaltinimai žmogaus teisių pažeidimu turi būti tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų; laikinoji vyriausybė turi dėti visas pastangas, kad būtų užkirstas kelias saugumo agentūrų įbauginimo tikslu daromiems pareiškimams; - 2007 m. asignavimas cukraus sektoriui lygus nuliui; - 2008 m. asignavimas cukraus sektoriui bus paskirtas tik gavus įrodymų, kad pasirengimas rinkimams vyksta patikimai, laiku ir remiantis sutartais įsipareigojimais, visų pirma dėl gyventojų surašymo, rinkimų apygardų ribų nustatymo ir rinkimų reformos, laikantis Konstitucijos, taip pat kad bus imamasi priemonių rinkimų biuro veikimui užtikrinti, įskaitant rinkimų stebėtojo paskyrimą iki 2007 m. rugsėjo 30 d., laikantis Konstitucijos; - asignavimo cukraus sektoriui 2009 m. skyrimas priklausys nuo teisėtos vyriausybės buvimo ir veikimo; - asignavimo cukraus sektoriui 2010 m. skyrimas priklausys nuo pažangos panaudojant 2009 m. cukraus sektoriui skirtą asignavimą, taip pat nuo demokratijos proceso tęstinumo; - gali būti svarstoma skirti papildomą paramą, nei nurodytą šiame rašte, pagrindinių įsipareigojimų įgyvendinimui, visų pirma remiant pasirengimą rinkimams ir (arba) jų organizavimą; - šios priemonės nedaro poveikio Fidžio dalyvavimui regioniniame bendradarbiavime; - jei bus laiku įgyvendinti prisiimti įsipareigojimai, gali būti tęsiamas bendradarbiavimas su Europos investicijų banku ir Įmonių plėtojimo centru. Įsipareigojimų vykdymas bus kontroliuojamas vadovaujantis priede nurodytais stebėsenos įsipareigojimais, tuo tikslu palaikant reguliarų dialogą, bendradarbiavimą su misijomis ir ataskaitų rengimą. Be to, ES tikisi visiško Fidžio bendradarbiavimo su Ramiojo vandenyno salų forumu, įgyvendinant Pripažintų ekspertų grupės rekomendacijas, patvirtintas Užsienio reikalų ministrų forume 2007 m. kovo 16 d. susitikime Vanuatu. Europos Sąjunga ir toliau atidžiai stebės padėtį Fidžyje. Remiantis Kotonu susitarimo 8 straipsniu, su Fidžiu bus palaikomas tvirtesnis politinis dialogas, siekiant užtikrinti pagarbą žmogaus teisėms, demokratijos atkūrimą ir pagarbą teisinės valstybės principams. Jei laikinoji vyriausybė sulėtintų arba nutrauktų įsipareigojimų įgyvendinimą, arba šis procesas pasuktų atgal, ES pasilieka teisę koreguoti tinkamas priemones. ES pabrėžia, kad Fidžio privilegijos bendradarbiaujant su ES priklauso nuo pagarbos pagrindiniams Kotonu susitarime nustatytiems veiksniams ir Vystomojo bendradarbiavimo priemonėje numatytoms vertybėms. Kad ES būtų įtikinta, jog laikinoji vyriausybė yra visiškai pasiruošusi laikytis duotų įsipareigojimų, būtina sparti ir esminė pažanga įgyvendinant prisiimtus įsipareigojimus. Pagarbiai Priimta Briuselyje Komisijos vardu Tarybos vardu PRIEDO PRIEDAS SU FIDŽIO SALŲ RESPUBLIKA SUTARTI ĮSIPAREIGOJIMAI A. Pagarba demokratijos principams Įsipareigojimas Nr. 1 Laisvi ir sąžiningi parlamento rinkimai turi įvykti per 24 mėnesius nuo 2007 m. kovo 1 d., atsižvelgiant į Ramiojo vandenyno salų forumo sekretoriato paskirtų nepriklausomų vertintojų vertinimo išvadas. Pasirengimas rinkimams ir jų vykdymas turi būti bendrai stebimas, pritaikomas ir, prireikus, peržiūrimas, remiantis bendrai sutartais orientaciniais tikslais. Tam būtina: - kad iki 2007 m. birželio 30 d. laikinoji vyriausybė priimtų tvarkaraštį, kuriame nustatytų įvairių veiksmų, kurių reikia imtis rengiantis naujiems parlamento rinkimams, užbaigimo datas; - kad tvarkaraštyje būtų numatytos gyventojų surašymo, rinkimų apygardų ribų nustatymo ir rinkimų reformos datos; - kad rinkimų apygardų ribos būtų nustatytos ir rinkimų reforma vykdoma laikantis Konstitucijos; - laikantis Konstitucijos imtis priemonių rinkimų biuro funkcionavimui užtikrinti, įskaitant rinkimų stebėtojo paskyrimą iki 2007 m. rugsėjo 30 d.; - kad viceprezidentas būtų paskirtas laikantis Konstitucijos. Įsipareigojimas Nr. 2 Laikinoji vyriausybė, priimdama svarbias teisėkūros, fiskalinės ar kitų politikos sričių iniciatyvas ir pakeitimus, turi atsižvelgti į konsultacijų su pilietine visuomene ir kitomis susijusiomis šalimis rezultatus. B. Teisinė valstybė Įsipareigojimas Nr. 1 Laikinoji vyriausybė įsipareigoja dėti visas pastangas, kad būtų užkirstas kelias saugumo agentūrų įbauginimo tikslu daromiems pareiškimams. Įsipareigojimas Nr. 2 Laikinoji vyriausybė įsipareigoja laikytis 1997 m. Konstitucijos ir užtikrinti įprastą ir nepriklausomą konstitucinių institucijų, tokių kaip Fidžio žmogaus teisių komisijos, Viešosios tarnybos komisijos, Konstitucinių tarnybų komisijos, funkcionavimą. Turi būti garantuota esminė Didžiosios vadovų tarybos nepriklausomybė ir užtikrintas jos funkcionavimas. Įsipareigojimas Nr. 3 Turi būti gerbiama visiška teismų nepriklausomybė, teismams leidžiama laisvai dirbti, o jų sprendimus turi gerbti visos susijusios šalys, visų pirma: - laikinoji vyriausybė turi iki 2007 m. liepos 15 d. paskirti tribunolą, remdamasi Konstitucijos 138 skyriaus 3 dalimi; - nuo šiol teisėjai turi būti skiriami ir (arba) atleidžiami griežtai laikantis Konstitucijos nuostatų ir procedūrinių taisyklių; - karinės institucijos, policija ir laikinoji vyriausybė negali jokia forma kištis į teisminį procesą ir privalo išlaikyti visišką pagarbą teisininko profesijai. Įsipareigojimas Nr. 4 Visos baudžiamosios su korupcija susijusios bylos turi būti nagrinėjamos tinkamais teisminiais kanalais ir bet kokie kiti organai, kurie gali būti įsteigti įtariamiems korupcijos atvejams tirti, turi veikti nepažeisdami Konstitucijos nuostatų. C. Žmogaus teisės ir pagrindinės laisvės Įsipareigojimas Nr. 1 Laikinoji vyriausybė įsipareigoja imtis visų reikiamų priemonių, kad bet kokie kaltinimai žmogaus teisių pažeidimu būtų tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų. Įsipareigojimas Nr. 2 Laikinoji vyriausybė ketina 2007 m. gegužės mėn. panaikinti nepaprastosios padėties potvarkius, jei nekils grėsmės nacionaliniam saugumui, viešajai tvarkai ir žmonių saugumui. Įsipareigojimas Nr. 3 Laikinoji vyriausybė įsipareigoja užtikrinti, kad Fidžio žmogaus teisių komisija galėtų veikti visiškai nepriklausomai ir laikydamasi Konstitucijos. Įsipareigojimas Nr. 4 Užtikrinti pagarbą žodžio ir žiniasklaidos laisvei visomis formomis, kaip numatyta Konstitucijoje. D. Įsipareigojimų vykdymo kontrolė Įsipareigojimas Nr. 1 Laikinoji vyriausybė įsipareigoja palaikyti reguliarų dialogą, siekiant sudaryti sąlygas tikrinti daromą pažangą, ir teikti ES ir EB institucijoms bei jų atstovams galimybę gauti informaciją visais klausimais, susijusiais su žmogaus teisėmis, taikiu demokratijos atkūrimu ir teisine valstybe. Įsipareigojimas Nr. 2 Laikinoji vyriausybė įsipareigoja visiškai bendradarbiauti su galimomis ES ir EB misijomis daromai pažangai stebėti ir ją įvertinti. Įsipareigojimas Nr. 3 Laikinoji vyriausybė įsipareigoja kas tris mėnesius, pradedant 2007 m. birželio 30 d., siųsti ataskaitas apie pažangą, daromą įgyvendinant pagrindinius Kotonu susitarimo veiksnius ir įsipareigojimus. Pažymėtina, kad tam tikri klausimai gali būti veiksmingai išspręsti tik laikantis pragmatiško požiūrio, atsižvelgiant į šių dienų realijas ir orientuojantis į ateitį. [1] OL L 317, 2000 12 15, p. 3. [2] OL L 287, 2005 10 28, p. 4. [3] OL L 317, 2000 12 15, p. 376. [4] OL L 378, 2006 12 27, p. 41.